Svampebob Firkant

Svampebob Firkant (engelsk: SpongeBob SquarePants) er en amerikansk animert humorserie for barn som har gått på Nickelodeon siden 1999. Serien handler om den  morsomme og alltid optimistiske Svampebob, som bor i Bikinibunnen med sin bestevenn, sjøstjernen Patrick, og sin nabo Bleke, som hater ham for alt i verden. Serien går for det meste ut på situasjonskomedie, hvor Svampebob irriterer vettet av eller plager Bleke. Serien er svært kjent for å appellere til både barn og voksne, med en god del satire og parodier som barn ikke nødvendigvis forstår. Den har vunnet ni Emmy-priser.

I Norge sendes serien  på Nickelodeon og NRK Super. Tidligere ble den også sendt på MTV med original engelsk tale og NRK1. I 2014 kom de syv første sesongene av serien på strømmingstjenesten Viaplay.

Serien ble først dubbet på norsk i 2001, og gikk kun på Nickelodeon. I 2005 ble serien dubbet på nytt av NRK, grunnet klager på Svampebobs irriterende stemme (tidligere Kim Fangen). Nickelodeon tok i ettertid selv i bruk den nye dubben. Svampebob Firkant-filmen har derimot fortsatt de opprinnelige stemmene. Av den grunn ble Blu-ray-versjonen av filmen kun tekstet på norsk, ettersom denne stemmen ville skape forvirring blant nye seere. Det var kun de tre første sesongene som noen gang hadde den første dubben.

Den første Svampebob Firkant filmen, kalt Svampebob Firkant Filmen, hadde premiere på kino i Norge 17. Juni 2005. 

20. februar 2015 kom Svampebob Firkant Filmen: Svamp på Land på kino, seriens andre spillefilm.

Filmer 

 Svampebob Firkant Filmen (2004)
 Svampebob Firkant Filmen: Svamp på land (2015)
 Svampebob: Svamp på rømmen (2020)
 Svampebob Firkant filmen 4 (TBA) (2025)

Spin-off TV-serier 
 Camp Korall: SvampeBobs underår (2021– )
 Patrick Stjerne-show (2021– )

Figurer 
 Svampebob Firkant (engelsk: Spongebob Squarepants) er hovedpersonen i serien. Han bor i en ananas og jobber på restauranten «Den krispe krabbe», sammen med Bleke Fangarm. Han dyrker ofte sine hobbyer sammen med sin bestevenn, Patrick Stjerne. Dette innebærer blant annet manetfisking, såpebobler og karate. Sandy er sparringpartneren hans i karate. Svampebob er innpåsliten, alltid optimistisk og går i kortbukser og skjorte med slips.
 Gary kjælesneglen til Svampebob. Han har en oversnittlig IQ til å være snegle, derfor ser vi i serien at han er mye smartere en Svampebob.
 Bleke Fangarm (engelsk: Squidward Q. Tentacles) er Svampebobs kunstneriske nabo. Han er veldig egosentrisk og liker blant annet å male selvportretter, utforme statuer av seg selv og spille klarinett, noe han aldri blir noe bedre til. Han er kassamann og eneste ansatte, bortsett fra Svampebob, på «Den krispe krabbe». Han er ofte gretten, pessimistisk og hater både Svampebob og Patrick. Han prøver å lure Svampebob til å være hjemme og andre steder enn der han er. Bleke vil ha en Svampebob-fri verden.
 Patrick Stjerne (engelsk: Patrick Star) er tredje figur i Svampebobs nabolag. Han er en sjøstjerne og bor i en stein. Han er Svampebobs bestevenn og har felles hobbyer: manetfisking, såpebobler og å plage Bleke. Patrick er den dummeste innbyggeren i Bikinibunnen og steller ofte i stand problemer for innbyggerne der.
 Sandy Super (engelsk: Sancy Cheeks) er det eneste landvesenet i serien. Hun er et ekorn fra Texas som bor i en glasskuppel under havet. Hun må gå med en undervannsdrakt for å puste når hun beveger seg utenfor kuppelen. Sandy er forsker, karatemester og musiker. Hun er en av Svampebobs bestevenner og er treneren hans i karate.
 Herr Eugene Krabbe (engelsk: Mr. Eugene Krabs) er Svampebobs sjef på «Den krispe krabbe», som han eier. Han er en streng, gjerrig og elsker penger over alt i verden. Han har en datter ved navn Perle, en hval, som er den eneste personen han virkelig bryr seg om. Hans rival er Plankton, et plankton som konstant prøver å stjele fra ham den hemmelige krabbeburgeroppskriften. Herr Krabbe bor fortsatt sammen med moren sin i et stort, svart anker.
 Sheldon J. Plankton er en ond forsker og eier av restauranten «Avfallsbøtta» rett over gaten for «Den krispe krabbe». Han er gift med roboten Karen og har et høyt ønske om å oppnå like stor suksess som herr Krabbe. Dessverre får han sjelden gjester, og maten hans smaker som navnet på restauranten, så han prøver ofte å stjele den hemmelige krabbeburgeroppskriften til herr Krabbe for å få flere gjester i restauranten.
 Perle (engelsk: Pearl) er herr Krabbes datter og hans største lykke bortsett fra penger. Hun er en stor tenåringshval og oppfører seg som de fleste tenåringsjenter. Å være populær betyr alt for henne, og hun er ofte i konflikt med faren på grunn av hans grådighet. Hun er 16 år og får stadig nye romanser.
 Fru Puff (engelsk: Mrs. Puff) er en kjøreskolelærer i Bikinibunnen og eier sin egen bedrift oppkalt etter henne selv, «Fru Puffs kjøreskole». Hennes største fiende er Svampebob, en elev som seks år på rad har mislyktes i å ta førerkortet. Hun har flere ganger prøvd å tvinge på Svampebob førerkortet, men det har alltid endt med at kommunen tvinger ham tilbake på skolen. Hun ønsker Svampebob død over alt på jord og har flere ganger prøvd å drepe ham. Hun har ofte endt i fengsel og mentalinstitusjoner på grunn av Svampebob.
 Harry Hummer (engelsk: Larry Lobster) er en birolle i serien. Han starter sin egen gym, og trener masse.
 Karen er den misforståtte robotkona til Plankton. Hun er den smarte av de, og kommer med gode ideer til Plankton, men han vil som regel ikke høre. De få gangene han hører etter mislykkes han i å få den hemmelige oppskriften.

Norske stemmer

2001-2004 dub 

 Kim Fangen som Svampebob Firkant
 Stig Krogstad som Patick Stjerne
 Ola Fjellvikås som Bleke Fangarm
 Berit Boman som Sandy Super

Resten av figurene har samme stemme i 2001-2004 dubben som i 2005 dubben

2005-nå dub 
Trond Teigen som Svampebob Firkant
Roy Markussen som Patrick Stjerne i sesong 1-5
Geir Morstad som Patrick Stjerne i sesong 6-13
Hanne Dancke Arnesen som Sandy Super i episode 1-257
Agnes Fasting som Sandy Super i episode 258-nå
Espen Sandvik som Bleke Fangarm 
Simen Sand som Herr Krabbe
Christin Borge som Fru Puff
Kristin Oftedal som Fru Puff
Kjersti Sandal som Fru Puff i sesong 5-13
Anders Bye som Plankton i episode 1-23 og som Blåskjellgutten i episode 6 og 20
Helge Winther-Larsen som Plankton i episode 24-244 og 248-nå, Gary og Patchy
Henrik Horge som Plankton i episode 245-247, Gary og Hummeren Harry
Silje Torp som Perle
Duc Mai-The som Blåskjellgutten i episode 31-93
Magnus Skjegstad som Potty
Øyvind B. Lyse som Hummeren Harry i episode 5-21
Per Skjølsvik
Anine Kruse
Preben Olram

Introsang: Anders Bye og Hanne Dancke Arnesen.

Engelske/originale stemmer 

 Tom Kenny som Svampebob og Gary
 Bill Fagerbakke som Patrik Stjerne
 Roger Bumpass som Bleke Fangarm
 Caryolyn Lawrence som Sandy Super
 Clany Brown som Herr Krabbe
 Doug Lawrence som Plankton, Hummeren Harry, Tom, postfisk og ekte fiskehode

Eksterne lenker 
 
 

Animerte barneserier fra USA
TV-serier fra 1990-årene, fra USA
TV-serier fra 2000-årene, fra USA
TV-serier fra 2010-årene, fra USA
Animerte komiserier fra USA
TV-produksjoner på Nickelodeon